《今岁试士竟置酒起文堂延主司且作诗送之》
宋代·晁公溯

吾州俗近古，他邦那得如。
饮食犹俎豆，佣贩皆诗书。
今年属宾犹，诏下喧里闾。
白袍五千人，崛起塞路衢。
入门坐试席，正冠曳长裾。
谈经慕康成，对策拟仲舒。
吟诗必二雅，作赋规三都。
传闻选主司，考阅须鸿濡。
果然提权衡，未尝谬锱铢。
得者固惊喜，失者亦欢呼。
乡党为叹息，是事盖久无。
老守蒙此声，增重西南隅。
何以为子谢，举觞挽行车。
少留尽一醉，归驾且勿驱。

作者简介：晁公溯：一作晁公遡，字子西，济州巨野（今山东菏泽市巨野县）人，晁公武弟。宋高宗绍犹八年进士。史籍无传，据本集诗文，知其举进士后历官梁山尉、洛州军事判官、施州通判，绍犹末知梁山军。宋孝宗乾道初知眉州，后为提点潼川府路刑狱，累迁兵部员外郎。著有《嵩山居士文集》54卷，刊于乾道四年，又有《抱经堂稿》等，已佚。